Boko Haram. Haƙiƙanin sunan wannan ƙungiya shi ne Jama'atu Ahlus sunnah Lidda'awath wal-jihad Mabiya Sunnah ta Annabi Muhammad dan Da'awa da Jihadi ( Arabic : جماعة اهل السنة للدعوة والجهاد Jamā'atu Ahlus Sunnah Lidda'awatih wal-Jihad ), amman an fi saninsu da sunansu na Hausa watau "Yan Boko Haram".Kungiya ce ta 'yan jihadi da ke da cibiyarta a Arewa maso gabashin Najeriya. Suna adawa ne da dokokin da ba na Allah ba da kuma kimiyyar Zamani.A shekarar 2002 wani mutum da ake kira da Muhammad Yusuf ya kirkiri kungiyar kuma suke son tabbatar da Shari'ar Musulunci a Najeriya. Hakazalika, kungiyar Boko Haram ta yi kaurin suna kan kaiwa kiristoci da ma’aikatar gwamnati hare hare da dasa bama-bamai a coci-coci da Masallatai. . == A Najeriya== . Tun daga shekarar 2009 hukumomi a Najeriya suke yaƙi da ƙungiyar ta Boko Haram wadda ta yi sanadin mutuwar dubban mutane tare da lalata dukiya ta miliyoyin nairori. Rundunar sojin Najeriya dai ta sha cewa tana yin iya bakin kokarinta don shawo kan matsalolin tsaro a jihohin arewa maso gabas da ke cikin arewacin kasar wanda rikicin Boko Haram ya ɗaiɗaita, amma har yanzu Boko Haram,na da tasiri.